
VALSTYBINĖS SAUGOMŲ TERITORIJŲ TARNYBA
PRIE APLINKOS MINISTERIJOS
DIREKTORIAUS
ĮSAKYMAS

DĖL ŠIRVINTOS VALSTYBINIO KRAŠTOVAIZDŽIO DRAUSTINIO RIBŲ IR TVARKYMO PLANŲ PAKEITIMO PLANAVIMO DARBŲ PROGRAMOS PATVIRTINIMO

2022 m. lapkričio 11 d. Nr. V-V-115
Vilnius

Vadovaudamasis Lietuvos Respublikos saugomų teritorijų įstatymo 28 straipsniu, Lietuvos Respublikos teritorijų planavimo įstatymo 30 straipsniu, Saugomų teritorijų specialiųjų planų rengimo taisyklėmis, patvirtintomis Lietuvos Respublikos aplinkos ministro ir Lietuvos Respublikos kultūros ministro 2020 m. birželio 3 d. įsakymu Nr. D1-330/ĮV-706 „Dėl Saugomų teritorijų specialiųjų planų rengimo taisyklių patvirtinimo“, Valstybinės saugomų teritorijų tarnybos prie Aplinkos ministerijos nuostatų, patvirtintų Lietuvos Respublikos aplinkos ministro 2002 m. liepos 23 d. įsakymu Nr. 377 „Dėl Valstybinės saugomų teritorijų tarnybos prie Aplinkos ministerijos nuostatų patvirtinimo“, 10.2.1 punktu:
[bookmark: part_7a5bd0712de74128bb1fac1b718bd5fa]1. T v i r t i n u Širvintos valstybinio kraštovaizdžio draustinio ribų plano pakeitimo (toliau – Ribų planas) ir Širvintos valstybinio kraštovaizdžio draustinio tvarkymo plano pakeitimo (toliau – Tvarkymo planas) planavimo darbų programas (pridedama).
2. P a v e d u:
2.1. Kraštovaizdžio apsaugos skyriaus vedėjai Agnei Jasinavičiūtei organizuoti ir koordinuoti Ribų ir Tvarkymo planų rengimą;
2.2. Kraštovaizdžio apsaugos skyriaus vyr. specialistei Laimai Dabregaitei Teritorijų planavimo įstatymo bei kitų teisės aktų nustatyta tvarka vykdyti Planavimo organizatoriaus funkcijas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje. 

ŠIRVINTOS VALSTYBINIO KRAŠTOVAIZDŽIO DRAUSTINIO TVARKYMO PLANO PAKEITIMO PLANAVIMO DARBŲ PROGRAMA

I SKYRIUS
BENDROSIOS NUOSTATOS

[bookmark: _Hlk118794001]1. Širvintos valstybinio kraštovaizdžio draustinio tvarkymo plano pakeitimo (toliau – Tvarkymo planas) planavimo darbų programa nustato Tvarkymo plano uždavinius, planavimo proceso etapus. 
2. Tvarkymo plano planavimo organizatorius – Valstybinė saugomų teritorijų tarnyba prie Aplinkos ministerijos. 
3. Tvarkymo planas rengiamas vadovaujantis Saugomų teritorijų įstatymu, Teritorijų planavimo įstatymu, Nekilnojamojo kultūros paveldo apsaugos įstatymu, Saugomų teritorijų specialiųjų planų rengimo taisyklėmis, Bendraisiais buveinių ar paukščių apsaugai svarbių teritorijų nuostatais, Saugomų teritorijų tipiniais apsaugos reglamentais, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais ir kitais teisės aktais, susijusiais su specialiuoju saugomų teritorijų planavimu, veiklos reglamentavimu bei valstybės valdymo institucijų išduotomis planavimo sąlygomis, pagal sutarties su planų rengėjais techninėje užduotyje numatytus reikalavimus.
4. Tvarkymo planą sudaro grafiškai (tvarkymo plano brėžinys) ir raštu išreikšti sprendiniai (aiškinamasis raštas) ir planavimo procedūrų dokumentai. Aiškinamojo rašto struktūra ir Tvarkymo plano brėžinio turinys prireikus gali būti keičiami arba tikslinami abipusiu planavimo organizatoriaus ir Tvarkymo plano rengėjo susitarimu.
5. Teritorijų planavimo lygmuo ir rūšis – valstybės lygmuo, specialusis teritorijų planavimo dokumentas.
6. Visuomenės informavimo tvarka – bendroji.
7. Planuojama teritorija – Širvintos valstybinis kraštovaizdžio draustinis, apimant tinklo „Natura 2000“ teritoriją Širvintos upę ir jos slėnius; besiribojančios teritorijos. Preliminari planuojamos teritorijos ribų schema pridedama (žr. priedą). Rengimo metu planuojamos teritorijos ribos gali keistis. 
8. Tvarkymo plano rengimo metu tyrimai ir (ar) galimybių studijos neatliekamos. 
9. Strateginis pasekmių aplinkai vertinimas (toliau - SPAV) – atliekama atranka, kurią atlikus bus nuspręsta privaloma ar neprivaloma atlikti Tvarkymo plano SPAV. 
10. Teritorijos vystymo koncepcija nerengiama, nepriklausomas profesinis vertinimas neatliekamas.
II SKYRIUS
TERITORIJŲ PLANAVIMO UŽDAVINIAI 

11. Planavimo tikslai nustatyti Lietuvos Respublikos aplinkos ministro 2022 m. liepos 11 d. įsakymu Nr. D1-221 „Dėl Širvintos valstybinio kraštovaizdžio draustinio tvarkymo plano pakeitimo rengimo pradžios ir planavimo tikslų.“ 
12. Planavimo uždaviniai: 
12.1. nustatyti gamtos ir kraštovaizdžio apsaugos kryptis ir priemones: biologinės įvairovės ir buveinių apsaugos priemones (integruojamas priemones iš gamtotvarkos planų, tikslinių programų, tvarkymo programų, rūšių veiksmų planų bei siūlomos naujos), negyvosios gamtos vertybių apsaugos ir tvarkymo priemones, pažeistų gamtos kompleksų bei objektų atkūrimo priemones, kt. (nustatyti tvarkymo plano tekstiniuose sprendiniuose;
12.2. nustatyti siūlomas aplinkosaugos, miškų ir žemės ūkio plėtros kryptis bei priemones  Tvarkymo plano tekstiniuose sprendiniuose;
12.3. nustatyti žemės pagrindinės paskirties ir žemės naudmenų transformavimo poreikius ir keitimo apribojimus;
12.4. atlikti reikšmingumo esamoms ir potencialioms „Natura 2000“ teritorijoms nustatymo procedūras.
12.5. kartu su draustinio Tvarkymo planu parengiamas Aplinkos ministro įsakymas dėl draustinio Tvarkymo plano patvirtinimo projektas. 

III SYRIUS
PLANAVIMO PROCESO ETAPAI

13. Numatoma Tvarkymo plano rengimo darbų eiga: 
13.1. parengiamasis etapas, kurio metu paskelbiama visuomenės informavimo priemonėse ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinės sistemoje (http://www.tpdris.lt) apie priimtą sprendimą dėl Tvarkymo plano rengimo pradžios ir planavimo tikslų, nustatyta tvarka kreipiamasi į institucijas dėl teritorijų planavimo sąlygų; 
13.2. teritorijų planavimo dokumento sprendinių rengimo etapas, kurį sudaro:
13.2.1. esamos būklės analizės stadija;
13.2.2. sprendinių konkretizavimo stadija – parengiamas Tvarkymo plano projektas;
13.3. baigiamasis etapas, kurį sudaro:
13.3.1. teritorijų planavimo dokumento sprendinių viešinimas – parengto teritorijų planavimo dokumento viešinimas bendrąja tvarka; sprendinių derinimas su institucijomis, prireikus organizuojamas papildomas viešinimas, ginčų nagrinėjimas teisės aktų nustatyta tvarka;
13.3.2. teritorijų planavimo dokumento tikrinimo stadija – Tvarkymo plano projekto tikrinimas valstybinę teritorijų planavimo priežiūrą atliekančioje institucijoje;
13.3.3. teritorijų planavimo dokumento tvirtinimas ir registravimas Lietuvos Respublikos teritorijų planavimo dokumentų registre.

IV SKYRIUS
BAIGIAMOSIOS NUOSTATOS 

14. Pasiūlymai dėl Tvarkymo plano sprendinių planavimo organizatoriui teikiami raštu ir (ar) Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje visą teritorijų planavimo dokumentų rengimo laiką iki viešo supažindinimo pabaigos. Pasiūlymai teikiami valstybine lietuvių kalba.  Pasibaigus viešinimo stadijai, pasiūlymai dėl Tvarkymo plano sprendinių nepriimami. 
15. Tvarkymo plano rengėjas iki viešinimo pradžios organizuoja planavimo darbų pristatymą, tarpinius sprendinių aptarimus su institucijomis ir visuomene, Ne vėliau kaip 10 darbo dienų prieš sprendinių aptarimą bei viešinimą, sprendinius būtina aptarti su planavimo organizatoriumi.
16. Tvarkymo plano pristatyme, tarpiniuose sprendinių aptarimuose su visuomene, suinteresuotomis institucijomis, rengiant atsakymus į pasiūlymus dėl Tvarkymo plano sprendinių turi dalyvauti Tvarkymo plano rengėjas. Esant poreikiui Tvarkymo plano pristatymas, tarpiniai sprendinių aptarimai su visuomene, suinteresuotomis institucijomis, organizuojami nuotoliniu būdu. 
17. Procedūrų dokumentai turi būti įforminti Teritorijų planavimo įstatymo ir jį įgyvendinančių teisės aktų nustatyta tvarka. Tvarkymo plano sprendiniai turi būti suderinti su planavimo sąlygas išdavusiomis institucijomis ir gauta teigiama patikrinimo išvada valstybinę teritorijų planavimo priežiūrą atliekančioje institucijoje. 
_____________________
Širvintos valstybinio kraštovaizdžio draustinio tvarkymo plano pakeitimo planavimo darbų programos
PRIEDAS

